कक्राझार , 5 अक्ट'बर : बिटिसि बिसायखथिखौ फैगौ 27 अक्ट'बरनि सिगां खुङाब्ला बिपिएफ दोलोया दिसपुर आरो दिल्लीनि जन्तर - मन्तरआवबो धर्ना खुंहैगोन । बे दाबिखौ दिखाङो बिपिएफनि बाउखुंग्रि बियाबनि बिजाथि आरो बारग मावफुं सोद्रोमा दनेश्वर गयारिआ । गयारिआ राइज्यो बेंगिरिनि खुंथाय सम जोबहैनायनि सिगांनो बिटिसि बिसायख'थि खुंनो राइज्यो सरकारनिसिम खावलायनानै बुङोदि , बिहाराव करना भाइरास गोसारनायनि गेजेरावनो बिधानसभा परिसदनि बिसायख'थि खुंनो थि खालामनाय जाबायब्लाबो नाथाय बिजेपि दैदेन्नाय सरकारआ बिटिसि बिसायख'थिखौ लानानै गुबुंले राजखान्थि गेलेनो नाजादों आरो बिटिसियाव सुबुंतन्त्रखौ सिथारनाय जादों होन्नानै गोखों अजद होयो । बिटिसिआव सुबुंफोरजों सायख'जानाय सरकार गैयैनि थाखायनो थांनाय ड' दान नाङै जौगालु हाबाफारि मावफुंजायाखै होन्नानैबो गयारिआ अजद लाबोयो । 
27 अक्ट'बरनि सिगां बिटिसि बिसायख'थि खुङाब्ला दिसपुर आरो जन्तर - मन्तरआवबो धर्ना हैनो बिपिएफनि सोगोमथि